open-index/open-wikipedia-markdown huggingface dataset:
הריביירה הצרפתית

**הריביירה הצרפתית** (בצרפתית: **Côte d'Azur**; **קוט ד'אזור** – "חוף התכלת") הוא אזור לחוף הים התיכון, בדרום-מזרח צרפת המהווה אחד מאזורי הנופש הידועים ביותר בעולם. הריביירה ידועה במיוחד בחופי הרחצה שלה, באזורי הבידור, במרינות ובסלבריטאים ואח"מים מכל העולם הנוהגים לפקוד את האזור במיוחד בחודשי הקיץ.

המונח "הריביירה הצרפתית" נטבע במאה ה-19 על ידי הבריטים בהתייחסותם בעיקר לאזור בין מונקו לגבול האיטלקי.

לחוף הריביירה הצרפתית אין גבולות רשמיים ומקורות שונים תוחמים את האזור בצורה שונה. מוסכם כי הוא מתחיל בגבול האיטלקי בקצה המערבי של הריביירה האיטלקית ונמשך מערבה דרך מונקו, ניס, אנטיב, קאן וסן טרופה. עם זאת, קיימים כאלו הממשיכים בהגדרתם מערבה עד טולון, ואף עד קסיס. העיר הכי גדולה באזור הריביירה הצרפתית היא ניס, אשר בה מתגוררים 343,629 תושבים (2012), ואילו מספר התושבים הכולל בריביירה עומד על מעל 2 מיליון.

הריביירה הצרפתית נהנית מאקלים ים תיכוני המאופיין בקיץ חם ויבש ובחורף מתון. באזור יש בממוצע 300 ימי שמש בשנה, 115 קילומטר של חופים, 18 מגרשי גולף, 14 אתרי סקי ו-3,000 מסעדות.
## היסטוריה
אזור הריביירה הצרפתית הוא מראשוני אזורי הנופש המודרניים בעולם אך עד סוף המאה ה-18 היה מאופיין בנגישות בעייתית ובעוני ונודע בזכות דיג, מטעי זיתים וגידול פרחים לצורך שימוש בבשמים. שלב חדש עבור האזור התחיל בסוף המאה ה-18 כאשר בני המעמד הגבוה בבריטניה החלו להגיע ולנפוש באזור בחודשי החורף על מנת להימנע מהקור הבריטי. לאחר שבאמצע המאה ה-19 הוקמה מסילת ברזל שחיברה את האזור לשאר חלקי אירופה, החלו לנהור לריביירה אריסטוקרטים בריטים, רוסים ועוד. בנוסף, הקמתו של הקזינו המפורסם במונטה קרלו שבמונקו באמצע המאה ה-19 הביאה לדחיפה כלכלית לאזור לאור העובדה שבאותה תקופה הימורים היו מחוץ לחוק בצרפת ובאיטליה.

לקראת סוף המאה ה-19, החלו להגיע לאזור ציירים ואומנים רבים שהעריכו את האקלים והצבעים הבהירים. ביניהם ניתן למנות את: פייר-אוגוסט רנואר, אנרי מאטיס ופבלו פיקאסו.

לאחר מלחמת העולם השנייה הפך האזור למוקד תיירותי פופולרי ואתר כנסים. פסטיבל הקולנוע בקאן שהחל בספטמבר 1946 ונערך מדי שנה הפך את קאן והריביירה כולה למקום עלייה לרגל עבור כוכבי קולנוע ומפורסמים מכל העולם שרבים מהם מחזיקים בנדל"ן באזור. בנוסף, הנישואים בין כוכבת הקולנוע האמריקאית גרייס קלי ונסיך מונקו ב-1956 סייעו להפנות את תשומת הלב העולמית לעבר מונקו בפרט והריביירה הצרפתית בכלל.שמאל|ממוזער|250px|מבט על הריביירה הצרפתית
## קישורים חיצוניים
* 

* 
* 
* 
* 
* 
* 
* 

קטגוריה:צרפת: אזורים
קטגוריה:פרובאנס-אלפ-קוט ד'אזור: גאוגרפיה
קטגוריה:אירופה: חופים
קטגוריה:ריביירות
קונפדרציית הכדורגל של אפריקה

שמאל|ממוזער|סמל הקונפדרציה בעבר
**קונפדרציית הכדורגל של אפריקה** (באנגלית: **Confederation of African Football**; בראשי תבות **CAF**) היא הגוף המייצג את הכדורגל הבינלאומי ביבשת אפריקה, ואחת משש הקונפדרציות האזוריות במסגרת פיפ"א.

הקונפדרציה נוסדה ב-1957 וזכאית לנציגות קבועה במונדיאל החל מ-1970. הקונפדרציה מארגנת ברמת הנבחרות את **[[גביע אפריקה לאומות]]**, וברמת הקבוצות את **[[ליגת האלופות האפריקאית]]**, את גביע הקונפדרציה האפריקאי ואת הסופר קאפ האפריקאי.

ישנן 56 חברות בקונפדרציה, כאשר שתיים מתוכן אינן חברות בפיפ"א: ראוניון וזנזיבר.

## תת-פדרציות של CAF
* איגוד הכדורגל של צפון אפריקה - **Union of North African Football (UNAF)** - הכוללת 5 התאחדויות
* איגוד הכדורגל של מערב אפריקה - **West African Football Union (WAFU)** - הכוללת 16 התאחדויות ב-2 אזורים (A ו-B)
* איגוד פדרציות הכדורגל של מרכז אפריקה -  **Central African Football Federations' Union (UNIFFAC)** - הכוללת 8 התאחדויות
* המועצה המזרח אפריקאית להתאחדויות הכדורגל - **Council for East and Central Africa Football (CECAFA) Associations** - הכוללת 12 התאחדויות
* המועצה הדרום אפריקאית להתאחדויות הכדורגל - **Council of Southern Africa Football Associations (COSAFA)** - הכוללת 15 התאחדויות

## חברות הקונפדרציה

ל-CAF ישנן 56 חברות:

;הערות

## דירוג נוכחי לנבחרות CAF
להלן דירוג הנבחרות ב-CAF לפי הדירוג העולמי של פיפ"א לנבחרות גברים ולנבחרות נשים:

### דירוג להשתתפות בתחרויות היבשת
הדירוג מנוצל לקביעת השתתפות של נציגות המדינות חברי הארגון בליגת האלופות האפריקאית וגביע הקונפדרציה האפריקאי.
;Legend
* **CL**: ליגת האלופות האפריקאית
* **CC**: גביע הקונפדרציה האפריקאי
* פדרציות במקומות 1-12 שולחות 2 נציגים לתחרות.

## תחרויות
הקונפדרציה מארגנת את המפעלים גביע אפריקה לאומות (מקביל לאליפות אירופה בכדורגל), ליגת האלופות האפריקאית (מקבילה לליגת האלופות) וגביע הקונפדרציה (מקביל לליגה האירופית), ובנוסף מחלקת את פרס כדורגלן השנה באפריקה.

CAF מארגנת ביחד עם אופ"א כל שנתיים, את גביע מרידיאן לקבוצות נוער.

### רשימת תחרויות מלאה
* ליגת האלופות האפריקאית  (CAF Champions League) (לשעבר גביע אפריקה לאלופות)
* גביע הקונפדרציה האפריקאי  (CAF Confederation Cup) (מיזוג של גביע אפריקה למחזיקות גביע וגביע CAF)
* הסופר קאפ האפריקאי  (CAF Super Cup)
* גביע אפריקה לאומות
* אליפות האומות האפריקאיות
* אליפות הנוער האפריקאית
* אליפות אפריקה לנשים
* גביע אפריקה לכדורגל באולמות

#### תחרויות נערים ונוער
* גביע אפריקה לאומות עד גיל 23
* גביע אפריקה לאומות עד גיל 20
* גביע אפריקה לאומות עד גיל 17
* אליפות אפריקה לנשים עד גיל 20
* אליפות אפריקה לנשים עד גיל 17

## ראו גם

## קישורים חיצוניים

* 

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:קונפדרציות הכדורגל של פיפ"א
קטגוריה:ארגוני כדורגל
פקורינו

**פקורינו רומאנו** (מילולית: &#x2009;'גבינת כבשים מרומא') היא גבינה איטלקית קשה ומלוחה העשויה מחלב כבשים, המשמשת לעיתים קרובות לגרידה מעל פסטה או מנות אחרות מהמטבח האיטלקי. פירוש השם *פקורינו* הוא באיטלקית 'כבש' או 'של כבשים'.

ישנן גם גבינות בשם **פקורינו טוסקאנו** (**Pecorino Toscano** באיטלקית) ו**פקורינו סארדו** (**Pecorino Sardo** באיטלקית) אשר טעמן פחות מלוח.

השימוש בפקורינו רומאנו הוא לרוב על ידי גירור ובעיקר במנות פסטה לרבות קרבונרה. בשתי האחרות משתמשים בעיקר בכריכים.

למרות שמקורן של מגוון הגבינות האלו במחוז לאציו, רוב הייצור שלהן עבר לאי סרדיניה בפועל. *פקורינו רומאנו* הוא מוצר איטלקי עם שם מוכר ומוגן (PDO) על ידי חוקי האיחוד האירופי .

*פקורינו רומאנו* הייתה מרכיב עיקרי בתזונת לגיונרים של רומא העתיקה . כיום היא עדיין מיוצרת לפי המתכון המקורי והיא אחת הגבינות הוותיקות באיטליה. באופן מסורתי, באחד במאי, משפחות רומיות אוכלות פקורינו עם פול טרי במהלך טיול באזור הכפרי סביב רומא. השימוש בגבינה נפוץ בעיקר במרכז ודרום איטליה.

## סקירה כללית
מגוון גבינות של מה שעשוי להיחשב לצורה הקדומה ביותר של *הפקורינו רומאנו* של ימינו נוצר לראשונה באזור הכפרי סביב רומא. שיטות הייצור שלהן מתוארות על ידי סופרים רומאיים כמו מרקוס טרנטיוס וארו ופליניוס הזקן לפני כ-2,000 שנה. חיי המדף הארוכים שלה הובילו לכך שהיא שימשה להזנת הלגיונות הרומיים. מנה יומית של כ-27 גרם (1 אונקיה רומית) הוקצתה ללגיונרים בנוסף ללחם ומרק השעועית פארו. הגבינה נחשבה ממריצה אחר והייתה מזון עתיר אנרגיה וקל לעיכול. היא יוצרה רק באזור המקיף את רומא (לאציו) עד סוף המאה ה-19. בשנת 1884 אסרה מועצת העיר הרומית להמליח את הגבינה בחנויות המכולת ברומא, אך הדבר לא מנע את הקמתם של בתי המלחה להכנת גבינות בפאתי רומא או במקומות אחרים במחוז לציו. הלחץ להזיז את הייצור מלאציו נגרם למעשה מגידול רב בביקוש לגבינה, אשר עדרי הכבשים של לאציו לא הצליחו לספק. זה הוביל כמה יצרנים להרחיב את הייצור שלהם בסרדיניה. סרדיניה, חוותה צמצום חמור של כיסוי היער שלה כתוצאה ישירה מפעילות אנושית, וסיפקה ליזמים הרומאים סוג אדמה שהיה אידיאלי לקידום חקלאות חד-תרבותית .

הגבינה מופקת אך ורק מחלב כבשים שגודלו במישורי לאציו וסרדיניה. כיום, רוב הגבינה מיוצרת באי, במיוחד *[[קומונה (איטליה)|במחוז]]* מקומר. *פקורינו רומאנו* חייבת להיות מיוצרת עם אנזים הגבנה מבעלי חיים שגדלו באותו אזור ייצור, ולכן אינו מתאים לצמחונים.

*פקורינו רומאנו* משמש לעיתים קרובות על מנות פסטה, כמו גם פרמזן. טעמו הייחודי הוביל לכך שהוא מועדף ומרכיב עיקרי בכמה מנות פסטה איטלקיות כמו בוקטיני ברוטב אמטריצ'אנה, *[[קרבונרה|ספגטי אלה קרבונרה]]*, וקאצ'ו א פפה. חריפות הגבינה מושפעת מתקופת ההבשלה שלה, שנעה בין חמישה חודשים לגבינה שולחנית לשמונה חודשים או יותר לגבינה מגוררת. רוב גבינות הפקורינו מסווגות *[[גרנה פדנו|כגרנה]]* והן גרגיריות, קשות ובעלות טעם חד.

*פקורינו רומאנו* מגורדת היא מרכיב בהכנת פיצה בסגנון ניו-הייבן.

## קישורים חיצוניים

## הערות שוליים

* דרישות הייצור לגבינת פקורינו רומאנו. (באיטלקית) Production requirements
* ארגון יצרני גבינת הפקורינו רומאנו. (באיטלקית) Consorzio per la Tutela del Formaggio Pecorino Romano (Consortium for the Protection of Pecorino Romano Cheese)

קטגוריה:המטבח הסרדיני
קטגוריה:גבינות כבשים
קטגוריה:המטבח האיטלקי
קטגוריה:גבינות איטלקיות
גביע מרידיאן

**גביע מרידיאן** היה טורניר כדורגל שמארגנות אופ"א ו-CAF לקבוצות נוער מאירופה ומאפריקה. הטורניר נוסד ב-1997 והוא התקיים אחת לשנתיים.

בשנת 2007 הפך הטורניר למפגש דו-משחקי בין נבחרת אירופה לנבחרת אפריקה. במהדורת הטורניר הראשונה במתכונתו החדשה, זכתה בו נבחרת אירופה לאחר ניצחון 1-6 במשחק הראשון ו-0-4 במשחק השני.

## הזוכות
* 2007 - נבחרת אירופה
* 2005 - 
* 2003 - 
* 2001 - 
* 1999 - 
* 1997 - 

## קישורים חיצוניים
*האתר הרשמי של UEFA

קטגוריה:תחרויות כדורגל באירופה
קטגוריה:אפריקה: תחרויות ספורט
קטגוריה:תחרויות כדורגל לא פעילות
קטגוריה:קונפדרציית הכדורגל של אפריקה
גורגונזולה

**גורגונזולה** (מאיטלקית: **Gorgonzola**) היא גבינה כחולה איטלקית המיוצרת באזורים לומברדיה ופיימונטה מחלב פרה מלא מפוסטר, שאליו מוספים חיידקים שונים. לאחר סינון מי הגבינה עובר הגבן יישון בטמפרטורות נמוכות ובמהלכו מוחדרים לגבינה מוטות מתכת היוצרים תעלות אוויר שבהן מתפתח העובש. ככל שהיישון ארוך יותר תצא הגבינה מוצקה יותר וחריפה יותר.

גורגונזולה היא כיום מותג בעל מעמד גאוגרפי מוגן, כך שרק ליצרנים מאזורים מסוימים מותר לכנות את תוצרתם "גורגונזולה". מקור שם הגבינה בעיירה גורגונזולה, בקרבת מילאנו שבלומברדיה.

גורגונזולה נאכלת לצד גבינות נוספות או פירות, מגוררת על פסטה או על סלטים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:גבינות איטלקיות
קטגוריה:גבינות כחולות
מצפה חגית

**מצפה חגית** הוא מאחז במתכונת של יישוב קהילתי בגוש מכמש, בספר מדבר יהודה, בבנימין, מעל נחל פרת. הוא ממוקם כ-2.7 קילומטרים צפונית לכפר אדומים, יישוב האם שלו, בשטחה של מועצה אזורית מטה בנימין. היישוב הוקם ב-1999.

היישוב קרוי על שם חגית זביצקי, שנרצחה באזור ב-1997 בפיגוע בנחל פרת. בשנת 2025 התגוררו במאחז כ-25 משפחות. גובהו של היישוב כ-365 מטרים מעל גובה פני הים.

היישוב ממוקם על ציר אלון. אופיו מעורב ומתגוררים בו הן דתיים והן חילונים.

## היסטוריה
המאחז הוקם ב-1999 על ידי משפחת בן דור לזכרה של חגית זביצקי, בת כפר אדומים, שנרצחה כשנה קודם לכן בפיגוע בנחל פרת. המאחז נקרא על שמה והוקם מעל נחל פרת, מקום הירצחה. המאחז התחיל את דרכו כחווה חקלאית, ועסק בגידול כבשים ורעייתן בכל הסביבה, על מנת לשמור על שטחים מהשתלטות ערבית. באותה תקופה, היו במקום רק שני קרוואנים מעץ.

ב-12 באוקטובר 1999 הכריז ראש ממשלת ישראל אהוד ברק על המקום כאחד מ-15 מאחזים שהוא מתכוון לפנות, בהמלצת משרד הביטחון, ונתן לתושבים 14 שעות לערער על החלטתו. בחודש לאחר מכן אמר יושב ראש מועצה אזורית מטה בנימין פנחס ולרשטיין שהתושבים יעזבו את המקום עצמאית עד שיאושר להתיישבות באופן רשמי על ידי ממשלת ישראל. בסופו של דבר המקום פונה בדצמבר ואוכלוסייתו עברה באופן זמני למצפה דני.

באוקטובר 2000 חזרו התושבים למקום. באותו שלב עמדה אוכלוסייתו על שמונה מבוגרים וארבעה ילדים. התושבים טענו שאהוד ברק אישר את חזרתם.

בשנת 2013 התגוררו במקום חמש משפחות ובשנת 2018 התגוררו במקום 18 משפחות. בהמשך התגוררו ביישוב כ-20 משפחות.

מחבלים ביצעו טרור הצתות נגד היישוב, והציתו שריפות סמוך אליו מספר רב של פעמים. שריפות בולטות בעוצמתן היו בשנת 2019, עת נשרף בית ביישוב, ב-2020, עת פונו חלק מתושבי היישוב, וב-2022, בה ניתנה הוראה לפנות את היישוב בעקבות השריפה ופעלו במקום מטוסי כיבוי.

ב-20 באפריל 2024, הורה בצלאל סמוטריץ' למשרדי הממשלה לתקצב ולתת שירות למאחז כאילו הוא חוקי, על פי החלטת הקבינט.

ב-2025 התגוררו במקום כ-25 משפחות.

## תשתיות
קיימים ביישוב מעונות וגני ילדים, ספרייה ובית כנסת. קיימים מרכולים וקופות חולים ביישובי גוש מכמש הסמוכים.

## ראו גם
* גוש מכמש

## קישורים חיצוניים
* 

## הערות שוליים

קטגוריה:מאחזים ביהודה ושומרון
קטגוריה:מועצה אזורית מטה בנימין
קטגוריה:יישובים שהוקמו ב-1999
קטגוריה:ישראל: יישובים הקרויים על שם חללי הטרור
עלמון

**עַלְמוֹן** או **עֲנָתוֹת** היא התנחלות ויישוב קהילתי בהרי בנימין, הממוקם בגוש אדומים ממזרח לירושלים ושייך למועצה אזורית מטה בנימין. היישוב מונה כיום כ-300 משפחות.

היישוב שוכן מעל מצוקי נחל פרת, משקיף על צפון מדבר יהודה, ודרכו הכניסה לשמורת הטבע עין פרת. בסמוך מצפון ליישוב נמצא הכפר חיזמא, המזוהה עם בית עזמות המקראית, ובסמוך ממערב לו נמצאים ח'רבת עלמית והכפר ענאתא, המזוהים בהתאמה עם עלמון-עלמת המקראית ועם ענתות המקראית.

## שם היישוב
תושבי היישוב ביקשו לקרוא לו **עֲנָתוֹת** על שם עיר הכוהנים המקראית הנודעת ענתות, ששמה השתמר בכפר ענאתא הסמוך, ושיש המזהים את מיקומה המדויק ב"ראס אלח'רבה" שבשטח הכפר. בעיר זו התגוררו בין היתר אביעזר הענתותי מגיבורי דוד המלך, אביתר הכהן, וכן ירמיהו הנביא: .

שמו הרשמי של היישוב, **עַלְמוֹן**, ניתן לו בידי ועדת השמות הממשלתית לאור הקמתו בצמוד לאתר הארכאולוגי **[[חורבת עלמית]]**, המשמר את שמה של העיר המקראית עלמון, שנקראה בתנ"ך גם **עָלֶמֶת**, ואשר שכנה בסמוך לענתות: , וכן: .

## היסטוריה
גרעין של 60 משפחות ירושלמיות היווה את תחילת היישוב. לאחר שנתיים התקבל אישור ממשלתי להתיישב על גבעה צפונית לירושלים.

היישוב "ענתות" נוסד בשנת 1982 על ידי קבוצת אנשים אידאולוגים שבקשה להקים יישוב חילוני ובחרה להתיישב בתוך נוף מדברי מעל מעיין נובע, עין פרת, שבוואדי קלט. בשלב הראשון הניחה החטיבה להתיישבות 15 בתים זמניים מתוך מטרה כי התושבים יבנו עם הזמן את בתיהם בסגנון בנה ביתך, מה שאכן קרה. החטיבה להתיישבות טענה בתגובה להתנגדות עיריית ירושלים להקמה (העירייה התנגדה משום שלטענתה לא היה נחוץ להקים יישוב כה סמוך לעיר, כשבאותו זמן החלו ההכנות להקמת שכונת פסגת זאב הסמוכה מאוד ליישוב). בתשובה לטענות העירייה אמרו בחטיבה להתיישבות כי גורמי הביטחון ביהודה ושומרון הם שלחצו להקים את היישוב בהקדם על מנת לשמור על קרקעות המדינה.

עשור לאחר הקמת היישוב גרו בו 60 משפחות.

בשנת 2002 הוחל בהקמת שכונה חדשה ממערב ליישוב.

ב-2004 הועברה הכניסה ושער היישוב מערבה, על מנת לכלול את השכונה החדשה.

ב-2009 התגוררו ביישוב 827 נפשות.

אוכלוסיית היישוב מגוונת וכוללת זוגות צעירים, משפחות עם ילדים בכל הגילאים, מבוגרים, עולים חדשים וותיקים. מבין תושבי היישוב יש בעלי השכלה, אומנים, קציני צבא ומשטרה, שכירים ובעלי מקצועות חופשיים. מרבית התושבים עובדים בירושלים ולאחרונה החלו לפעול עסקים קטנים גם ביישוב עצמו.

לפי טענות ארגון "שלום עכשיו", חלק משטח ההתנחלות נמצא על קרקע פרטית בבעלות פלסטינים.

## מבני ציבור
* מעון לפעוטות
* שני גני ילדים
* ספריה
* שני בתי כנסת
* מועדון קהילתי
* מגרש ספורט
* גינת כלבים
* גני שעשועים

## גלריית תמונות

קובץ:עלמון.JPG|מראה היישוב מכיוון נחל פרת (ממזרח), 4/07
קובץ:Almon.jpg|מראה היישוב מכיוון כפר אדומים, 2009
קובץ:Anatot.jpg|מראה היישוב מכיוון דרום, 2007
קובץ:שלט בכניסה להתנחלות עלמון-ענתות.JPG|שלט בכניסה להתנחלות עלמון-ענתות המזכיר את שני השמות


## קישורים חיצוניים

* 
* ענתות, באתר מועצה אזורית מטה בנימין

## הערות שוליים

קטגוריה:יישובים שהוקמו ב-1982
קטגוריה:ישראל: יישובים קהילתיים
קטגוריה:גוש אדומים
קטגוריה:התנחלויות חילוניות ביהודה ושומרון
קטגוריה:ישראל: יישובים הקרויים על שם יישוב קדום
גביע הזהב של CONCACAF

**גביע הזהב של CONCACAF** היא אליפות נבחרות הכדורגל מאזור CONCACAF המתקיימת מדי שנתיים. בטורניר משתתפות נבחרות מאמריקה הצפונית, אמריקה המרכזית ומדינות האיים הקריביים. עד כה, ארצות הברית אירחה את כל הטורנירים, כשפעמיים מקסיקו חלקה איתה את האירוח, פעם אחת עם קנדה ופעם אחת עם ג'מייקה וקוסטה ריקה.

## תולדות האליפות
שמאל|ממוזער|250px|ארצות הברית מול הונדרוס, 2009
ב-1963 נוסדה **אליפות CONCACAF** שבה התחרו קבוצות מאמריקה המרכזית ומהאיים הקריביים. ב-1971 הופסק הטורניר וב-1991 חזר הטורניר בשם *גביע הזהב*.

בטורניר משתתפות ארצות הברית, קנדה, מקסיקו, ארבע הראשונות בקופה סנטרואמריקנה, ארבע הראשונות בגביע הקריביים והמנצחת במפגש הכפול בין שתי הנבחרות שהגיעו למקום החמישי בשני הטורנירים הללו. בעבר הוזמנו לאליפות גם מספר נבחרות שאינן שייכות לאזור: ברזיל (1996, 1998, 2003), קולומביה (2000, 2003, 2005), פרו (2000), קוריאה הדרומית (2000, 2002), אקוודור (2002), ודרום אפריקה (2005).

בכל הטורנירים שנערכו עד כה משנת 1991 בו מתקיים הטורניר כ"גביע הזהב", זכו באליפות ארצות-הברית או מקסיקו, מלבד בטורניר בשנת 2000 בו זכתה נבחרת קנדה. המשחקים אמנם מתקיימים לרוב בארצות-הברית, אך ביציעי האוהדים יש ייצוג נכבד לנבחרות ממדינות אחרות: חלקם תיירים אך רבים הם אמריקנים ממוצא היספני שבאים לעודד את נבחרות ארצות המוצא שלהם.

החל משנת 2013, הנבחרת המנצחת של טורניר גביע הזהב של שנת 2013 והנבחרת המנצחת בטורניר גביע הזהב של שנת 2015 תשחקנה משחק פלייאוף מכריע ביניהן בשנת 2015, וזאת כדי לקבוע איזו  נבחרת תייצג את אזור CONCACAF בגביע הקונפדרציות של שנת 2017. אם גם ב-2013 וגם ב-2015 תזכה אותה נבחרת בגביע, תשחק הנבחרת שזכתה בשני הטורנירים בגביע הקונפדרציות של 2017.

## טורנירי אליפות CONCACAF

## דירוג הזוכות באליפות ה-CONCACAF

## טורנירי גביע הזהב

*נבחרות שהוזמנו לטורניר מסומנות ב*[[כתב נטוי]]*.
**1** קוסטה ריקה וג'מייקה סיימו ב-1:1, וחולקות יחד את המקום השלישי.
**2** לא נערך משחק על המקום השלישי. שתי הנבחרות חולקות יחד את המקום השלישי.

## דירוג הזוכות בגביע הזהב

## ראו גם

*ליגת האומות של CONCACAF

## קישורים חיצוניים

* 

*
קטגוריה:תחרויות כדורגל לנבחרות לאומיות
קטגוריה:אמריקה הצפונית: תחרויות ספורט
קטגוריה:אמריקה המרכזית: ספורט
נחליאל

ממוזער|שילוט לנחליאל (מימין)
[ממוזער|[צילום אוויר של נחליאל, 1986]]
ממוזער|תצלום אווירי של נחליאל, 2024
**נחליאל** היא התנחלות בעלת אופי חרדי לאומי במתכונת של יישוב קהילתי במערב בנימין, השייך למועצה אזורית מטה בנימין. נחליאל הוא חלק מגוש טלמונים-דולב, ממוקם על כביש 450 בין היישובים נווה צוף וטלמון ובסמוך לכפר הפלסטיני ביתילו. ביישוב כ-170 משפחות.

## שם היישוב
בתחילה נקרא היישוב "נאווה" או "אילנית". לאחר מכן הוסב שמו ל"נחליאל" על שם ספרו של ד"ר יצחק ברויאר מהוגי הדעות של פועלי אגודת ישראל. שם הספר נלקח מהפסוק בספר במדבר: "וממתנה **נחליאל**".

## היסטוריה
הקמת היישוב אושרה על ידי ועדת השרים להתיישבות ב-22 ביולי 1984, יום לפני הבחירות לכנסת האחת עשרה יחד עם שישה יישובים נוספים. עם קבלת האישור, ההתנחלות הועלתה במהירות על הקרקע עוד בטרם הוכנו תשתיות כדי לקבוע עובדות בשטח למקרה של חילופי שלטון. לאחר הקמת ממשלת האחדות נמנתה נחליאל בין ההתנחלויות שהוכרו על ידי הממשלה.

במשך שנים היישוב היה קטן מאוד. היישוב השתייך לתנועת "פועלי אגודת ישראל" דבר שהקשה על גיוס משפחות נוספות. בשנת 1985 נמנו ביישוב 10 משפחות. במאי 1990 התגוררו בנחליאל בין 15 ל-30 משפחות.

בשנת תש"נ הגיעו למקום משפחות חסידי חב"ד וכן נפתחה ישיבת חב"ד במקום. בעקבות זאת עם השנים השתנתה האוכלוסייה וכיום נושא היישוב אופי תורני-קהילתי עם דגש גדול על צמיחה ופיתוח האווירה הקהילתית. היישוב בנוי בפסגת הר בגובה 600 מטרים וכמו כן ניתן לראות את שפלת החוף ממנו.

## אופי היישוב
בנחליאל בתי כנסת, ישיבה, מקוואות למהדרין (גברים ונשים), מכולת, פעילויות לנוער בנים ונוער בנות, חוגים לילדים ולנשים, משחקיה, ערבי נשים, התוועדויות של חב"ד, שיעורי תורה, הלכה וחסידות בימות החול וגם בשבתות וימים טובים. ביישוב בתי קבע שנבנו במהלך כל שנות קיומו, בשנים האחרונות נבנו ביישוב קרוואנים חדשים לאכלוס זמני. כמו כן במקום יחידות דיור פרטיות להשכרה.

## קישורים חיצוניים

* 
* 

## הערות שוליים

קטגוריה:יישובים שהוקמו ב-1984
קטגוריה:ישראל: יישובים קהילתיים
קטגוריה:יישובים דתיים ביהודה ושומרון
קטגוריה:התנחלויות חרדיות ביהודה ושומרון
קטגוריה:יישובי פועלי אגודת ישראל
קטגוריה:גוש טלמונים
קטגוריה:ישראל: יישובים הקרויים על שם ספרים
אמיתי סנדי

**אמיתי סנדי** (נולד בשם **אמיתי שׂנדרוביץ** ב-12 באוקטובר 1976) הוא יוצר קומיקס, מוציא לאור, מאייר ומעצב.

## ביוגרפיה
סנדי נולד וגדל בכפר סבא. למד באקדמיה לאמנות ועיצוב בצלאל במחלקה לתקשורת חזותית, וזכה בפרס על הישג יוצא דופן בתחום האיור על פרויקט הגמר שלו.

הוציא לאור וערך (יחד עם ירון ניסקי ואייל B) את "סטיות של פינגווינים", עיתון הקומיקס שהציג שילוב של הומור פרוע ברובד הגלוי וביקורת חברתית נוקבת ברובד הסמוי. פרסם טורי קומיקס בעיתונים. יוצר קומיקס בנושאים פוליטיים ואוטוביוגרפיים.

עובד במגוון גדול של סגנונות ומדיות, דיגיטליות וידניות. מאייר ומעצב ספרים, עיתונים, כרזות הופעות ומסיבות, אנימציית פלאש.

הרצה לקומיקס במכללה האקדמית ספיר שבשדרות.

מוציא לאור את ספרי הוצאת הקומיקס דימונה, ספרי קומיקס המופצים בכל העולם באנגלית ובארץ בעברית. אמני ההוצאה הופיעו בפסטיבלים ברחבי אירופה וגם הופיעה בתערוכות משותפות בישראל ומחוצה לה.

כמה מעבודותיו הופיעו בספרי אמנות העוסקים באמנות הכרזה, ביניהם הספר "Art of Rock", בהוצאת כרוניקל בוקס האמריקאית, ו"Illustration Now 2" בהוצאת טאשן הגרמנית.

בשנת 2006 ייסד עם חברו התסריטאי אייל זוסמן את התחרות הישראלית לקריקטורות אנטישמיות הפתוחה ליהודים בלבד כתשובה לתחרות קריקטורות אנטישמיות על השואה שנפתחה באיראן עקב פרשת קריקטורות מוחמד בדנמרק שיצאה מכלל שליטה. התחרות זכתה להד עולמי ולרשימת שופטים מכובדת, בהם ארט ספיגלמן, אמן קומיקס וקריקטוריסט יהודי אמריקאי, אשר זכה בפרס פוליצר על ספרו "עכבר - סיפורו של ניצול" בנושא השואה.

מתגורר בברצלונה ואב לבת.

## השקפה פוליטית
סנדי מרבה לפרוש את משנתו הפוליטית בבלוגו ובהזדמנויות אחרות. הוא מזוהה עם השמאל הפוליטי והיה משתתף פעיל בהפגנות המתקיימות בבילעין ובשכונת שמעון הצדיק שבירושלים, במסגרת ארגון סולידריות שיח' ג'ראח. בינואר 2015 נמנה עם החותמים על קריאה להחרמת ישראל שנשלחה להנהלת פסטיבל הקומיקס באנגולם שבצרפת.

## קישורים חיצוניים

* מהגנה למאבק - בלוג התרבות האלטרנטיבית של אמיתי סנדי

## הערות שוליים

קטגוריה:מאיירים ישראלים
קטגוריה:קומיקסאים ישראלים
קטגוריה:בוגרי תיכון גלילי (כפר סבא)
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1976
קטגוריה:פעילי שמאל רדיקלי ישראלים
צחאבה

ה**צחאבה** (**الصحابة**; הגייה מקורבת: א-סַּחָאבָּה; ביחיד: صحابي, צחאבי; בנקבה: صحابية, צחאביה), או **בני לווייתו של [[מוחמד]]**, הם קבוצת האנשים שהכירו את מוחמד היכרות אישית, והיו הראשונים שהכירו בו כנביא.

רוב הסונים רואים בכל המוסלמים שראו את מוחמד בני לוויה (صحابي). לרוב, רשימות בני הלוויה הבולטים כוללות בין חמישים לשישים שמות, שהיו האנשים הקרובים ביותר למוחמד. אולם, ישנם רבים אחרים שהיו בקשר כלשהו עם מוחמד, ושמותיהם והביוגרפיות שלהם נכתבו בספרי דת.

חשיבותה של ההגדרה מי הם בני הלוויה נובעת מכך שמלומדים היו צריכים לקבוע אחרי כן על עדויותיו ("חדית'ים") של מי הם יכולים להסתמך בבואם לקבוע עניינים דתיים שונים. עדויות אלה משמשות, בין היתר, כמקור לאימרות מפי מוחמד, מעשים שעשה, מקרים בהם פרקים מן הקוראן התגלו למוחמד, ועניינים חשובים אחרים בהיסטוריה של האסלאם ומצוותיו.

עם בני לווייתו של מוחמד נמנים (רשימה חלקית):
*אבו בכר (מראשוני המאמינים במוחמד, שימש כח'ליף הראשון)
*עמר בן אלחטאב (שימש כח'ליף השני)
*עלי בן אבי טאלב (בן דודו של מוחמד, שימש כח'ליף הרביעי)
*עאישה בנת אבי בכר (אשתו של מוחמד בעת מותו, בתו של אבו בכר)
*פאטמה בנת מחמד (בתו של מוחמד)
*אסמאא בנת אבי בכר (בתו של אבו בכר)
*חמזה אבן עבד אל מטלב (דודו של מוחמד ואביו של עלי בן אבי טאלב)
*בילאל אבן רבאח (המואזין הראשון באסלאם)
*ח'אלד בן אל-וליד (מצביא בצבאו של מוחמד)
*עמר אבן אל-עאץ (מצביא בצבאו של מוחמד)
*אבו חוד'יפה בן עותבה
*עבדאללה אבן ג'חש
*ח'באב בן אל-ארת
*עובאדה א-סאמת (מפקד בכיר במהלך כיבוש מצרים)
*ת'אבת בן קיס בן שמאס (מנהיג צבאי)
*נאפע בן אל-חארת'
*תמים אל-דארי
*אום איימן - התגוררה אצל הוריו של הנביא
*אל-מקדאד אבן עמרו - בין שבעת המוסלמים הראשונים
*עבדאללה אבן א-זובייר - הבן הראשון שנולד למהאג'רון באלמדינה
*סעיד בן עאמר - חבר קרוב של הנביא
*אבו מיחג'ן א-ת'קפי - משורר ולוחם
*סוהייב אבן סנאן
## קישורים חיצוניים

* 
* 

*
קטגוריה:מוחמד
בלום

**בלום** הוא שם משפחה נפוץ. בגרמנית, Blum משמעו פרח ובאנגלית, Bloom משמעו פריחה.

קטגוריה:שמות משפחה אשכנזיים
קטגוריה:שמות משפחה גרמניים
יוזף מסופוסט

**יוזף מסופוסט** (בצ'כית: **Josef Masopust**;  9 בפברואר 1931– 29 ביוני 2015) היה כדורגלן ומאמן צ'כוסלובקי.

## ביוגרפיה

במשך רוב הקריירה שלו (1952–1968), שיחק מסופוסט במועדון דוקלה פראג, בעיקר בתפקיד קשר. בשנת 1962 זכה בכדור הזהב, ולאחר פרישתו נבחר ל"כדורגלן הזהב" של צ'כיה במסגרת פרסי היובל של אופ"א. הוא נודע בשל שליטתו הגבוהה בכדור, ויכולתו ליצור במרכז המגרש עבור שחקני קבוצתו הזדמנויות יעילות להתקפה לכיוון השער.

הוא ערך בין השנים 1954–1966 63 הופעות וכבש 10 שערים עבור נבחרת צ'כוסלובקיה, והיה בהרכב שלה במונדיאל 1958 ו-1962. במונדיאל 1958 כשלה צ'כוסלובקיה כשהודחה כבר בשלב הבתים. במונדיאל 1962 היה לבין השחקנים המצטיינים לאורך הטורניר והגיע איתה עד לגמר נגד ברזיל. בגמר מסופוסט כבש את השער הראשון במשחק אך ברזיל ניצחה בסוף המשחק 1-3. בסיום הטורניר הוא נבחר להיות בנבחרת המצטיינת וזכה בכדור הארד.
בשנת 1965 זומן מסופוסט לשחק במשחק הפרידה של סטנלי מתיוס האנגלי, כאשר זה היה בן 50. במוקדמות מונדיאל 1966 נכשלה צ'כוסלובקיה להעפיל לטורניר כאשר מסופוסט שיחק במשחק מוקדמות אחד, בהפסד 1-0 לרומניה במאי 1965. הופעתו האחרונה במדי הנבחרת הייתה במאי 1966 נגד ברית המועצות.

את שנותיו האחרונות ככדורגלן פעיל שיחק בקבוצת קרוסינג אילוייט (1968–1970). לאחר פרישתו הפך למאמן כדורגל, ואימן בשנות ה-70 עד שנות ה-90 קבוצות כגון דוקלה פראג ופ.צ ברנו. בשנים 1984–1987 אימן את נבחרת צ'כוסלובקיה. הוא גם אימן מחוץ לצ'כוסלובקיה: בשנים 1988–1991 כיהן כמאמן הנבחרת האולימפית של אינדונזיה.

במרץ 2004 נבחר על ידי פלה לאחד מ-125 שחקני הכדורגל החיים הטובים בעולם. ב-2011 הוצב פסלו של מסופוסט מחוץ לאצטדיון הביתי של דוקלה פראג, אצטדיון ג'וליסקה.

מסופוסט מת בביתו בפראג ב-2015, בגיל 84. על אף שלא ניתנה סיבת מותו הטלוויזיה הציבורית בצ'כיה הצהירה כי נאבק במחלה קשה ממושכת.

## תארים
[שמאל|ממוזער|250px|מסופוסט לצד [איבו ויקטור (ימין) וזדנק נהודה (שמאל)]]

;דוקלה פראג
*אליפות צ'כוסלובקיה (8): 1953, 1956, 1957/58, 1960/61, 1961/62, 1962/63, 1963/64, 1965/66
*הגביע הצ'כוסלובקי (3): 1960/61, 1964/65, 1965/66
;נבחרת צ'כוסלובקיה
*סגנית גביע העולם: 1962
*מקום שלישי באליפות אירופה: 1960
;אישיים
*כדור הזהב: 1962
*כדור הכסף של המונדיאל: 1962
*נבחרת הטורניר של המונדיאל: 1962
*נבחרת השנה בעולם (2): 1962, 1964
*השחקן הצ'כוסלובקי של השנה: 1966
*פרס נשיא אופ"א

## קישורים חיצוניים

* ביוגרפיה 

## הערות שוליים

קטגוריה:כדורגלנים צ'כוסלובקים
קטגוריה:קשרי כדורגל צ'כוסלובקים
קטגוריה:כדורגלני דוקלה פראג
קטגוריה:זוכי פרס כדורגלן השנה באירופה
קטגוריה:זוכי פרס נשיא אופ"א
קטגוריה:כדורגלני הזהב של אופ"א
קטגוריה:כדורגלני מונדיאל 1958
קטגוריה:כדורגלני יורו 1960
קטגוריה:כדורגלני מונדיאל 1962
קטגוריה:מאמני כדורגל צ'כוסלובקים
קטגוריה:כדורגלני נבחרת צ'כוסלובקיה
קטגוריה:צ'כוסלובקים שנולדו ב-1931
קטגוריה:נפטרים ב-2015
מורדור

ממוזער|150px
[שמאל|ממוזער|250px|הר האבדון כפי שהוצג ב[סרט קולנוע|סרט "שיבת המלך"]]
בטרילוגיית שר הטבעות, **מורדור** היא ארץ בדרום הארץ התיכונה. פשר השם מורדור בלשון העלפים הוא "ארץ שחורה" וזהו גם כינויה. המתיישב הראשון בה היה סאורון בעידן השני, לאחר שנמלט מחורבן נומנור.

## גאוגרפיה
מורדור גובלת בשני רכסי הרים - הרי האפר (ארד ליתוי) והרי הצל (אפל דואת). בדרום מורדור ישנו אגם בשם אגם נורנן לידו מעבדים עבדים שדות תבואה לאורקים עבדי סאורון. בצפון מערב מורדור ישנה רמת גורגורות שבמרכזה **הר האבדון** והמגדל האפל ברד דור. בצפון מערב מורדור, היכן שארד ליתוי ואפל דואת נפגשים, ישנו השער השחור אל מורדור (המורנון). לאחר תבוסתו במלחמת הברית האחרונה, שממה מורדור מיושב, עד לשובם של הנאזגול וסאורון. לאחר שהושמדה הטבעת והובס סאורון, המלך אלסר (אראגורן) נתן את מורדור לנחלה לעבדים־לשעבר, כדי שיפריחו את השממה.

### הר האבדון
הר האבדון, או **הר הגזירה**, הוא הר געש הנמצא בליבה של מורדור. ההר נקרא באנגלית Mount Doom, ובסינדארין כאמון אמרת' (הר האבדון) וגם כאורודרואין (הר הגורל). הר זה הוא המקום בו חישל סאורון את הטבעת האחת ולכן זהו המקום היחיד בו ניתן להשמידה. בתום העידן השני נערך למרגלות ההר הקרב המכריע בין כוחותיו של סאורון לבין הברית האחרונה בפיקודם של גיל גלד ואלנדיל. בקרב זה הוכרע סאורון ונלקחה טבעתו, אך לא הושמדה. בסדרת ספרי שר הטבעות מתוארת יצירת אחוות הטבעת על ידי חבירתם יחד של נציגי עמים שונים, אשר משימתה היא להגיע להר האבדון ולהשמיד שם את הטבעת. לאחר תלאות רבות ופירוקה של האחווה, מגיעים פרודו בגינס ורעו הנאמן, סאם גמג'י אל ההר, הטבעת מושמדת ועימה סאורון שקשר את גורלו בגורלה. בטרילוגיית הסרטים, אתר הצילום הכללי להר האבדון הוא הר הגעש נגאורוהו אשר באי הצפוני של ניו זילנד.

## ראו גם
*הלשון השחורה

## קישורים חיצוניים
* מורדור באנציקלופדיה של ארדה

קטגוריה:שר הטבעות: מקומות
קטגוריה:ממלכות הארץ התיכונה
מינס מורגול

בטרילוגיית שר הטבעות, **מינס מורגול** (בסינדרין: **Minas Morgul** - צריח הכשפים האפלים) הוא שמו של מינס יתיל (צריח הירח) אותו בנה איסילדור לאחר שנמלט עם אלנדיל אביו ואנאריון אחיו מארץ נומנור. הצריח עצמו עומד ליד רכס ההרים אפל דואת וחולש על חבל יית'ילין. לאחר כמה עשרות שנים, הנאזגול, בהוראת סאורון, כבשו את מינס איתיל והפכוה למשכן זדון, ואת אוסגיליאת הרסו, אך הם נהדפו על ידי צבאות הברית האחרונה. לאחר מפלת סאורון בהמשך המערכה בינו לבין הברית בשנת 3441 לעידן השני ננטשה מינס מורגול, עד לבואו של המלך המכשף (ראש הנאזגול, אשר יש אומרים ששמו מורגול) המובס מאנגמר ההרוסה בתחילת האלף השלישי של העידן השלישי.

בעת מלחמת הטבעת, המתוארת בספרי שר הטבעות, העיר קרויה לעיתים "עיר המתים". כשפרודו בגינס, סמוויז גמג'י וגולום הגיעו לצריח, פרודו נמשך לכיוון העיר בגלל טבעת הכוח, אך סם וגולום מנעו את כניסתו לעיר.

משם יצא חלק מצבאו של סאורון, למלחמה עם גונדור.

כשהובס סאורון בשנית במלחמת הטבעת בשנת 3019 לעידן השלישי, נהרסה מינס מורגול עד היסוד על ידי המלך אלסר (אראגורן) ולא יושבה שנית.

## קישורים חיצוניים
* מינס מורגול באנציקלופדיה של ארדה

קטגוריה:הארץ התיכונה
הפיגוע בקו 32א בירושלים

**הפיגוע באוטובוס 32א ליד [[צומת פת]]** בירושלים היה פיגוע התאבדות שהתרחש ב-18 ביוני 2002 ובו נרצחו 19 בני אדם ונפצעו 74.

## הפיגוע
את הפיגוע ביצע פעיל החמאס מוחמד אל-ראל, תלמיד השריעה (חוק איסלאמי) באוניברסיטת א-נג'אח שבשכם הידועה כמעוז של אסלאמיזם קיצוני ובפרט של תנועת החמאס.

אל-ראל נסע משכם אל בית לחם, ומשם הוסע לאבו דיס בסיוע האחים רמאדאן ופהמי משאהרה, שניהם תושבי סוואחרה בעלי תעודת זהות ישראלית. השניים גם סייעו בבחירת מקום הפיגוע ובהסעת אל-ראל לתחנת האוטובוס שנבחרה בשכונה הערבית בית צפאפא בהנחה שבמקום זה לא יזוהה כחשוד.

בשעה 7:50 בבוקר הוא עלה על אוטובוס קו 32א שיצא מגילה ועצר בתחנה. מיד לאחר שעלה על האוטובוס - שהיה עמוס בקשישים היוצאים לקניות ותלמידים בדרכם לבית ספר - פוצץ אל-ראל את חגורת הנפץ שנשא עליו. הפיצוץ החזק השמיד את חציו הקדמי של האוטובוס ופיזר רסס מתכת שהיה חלק מהמטען. מהפיצוץ והרסס נהרגו 19 אנשים וכ-74 נוספים נפצעו, מהם 6 קשה. רוב ההרוגים היו אנשים זקנים מאוד או נערים צעירים, 17 מהם היו תושבי שכונת גילה.

ארגון הטרור חמאס נטל אחריות לפיגוע. באוגוסט 2005 נגזרו על האחים משאהרה 20 מאסרי עולם. בינואר 2025 החליטה ממשלת ישראל השלושים ושבע לשחרר את רמדאן ופהמי משאהרה בעסקת החטופים השנייה במלחמת חרבות ברזל.

## תגובות
למחרת בוצע פיגוע התאבדות נוסף בירושלים: מחבל מתאבד מגדודי חללי אל-אקצא פוצץ את עצמו בגבעה הצרפתית ורצח 7 ישראלים. בעקבות פיגועים אלה פתח צה"ל במבצע דרך נחושה שכלל כניסה מחודשת לערי יהודה ושומרון וביצוע מאות פשיטות, מעצרים ומארבים על מנת לנקות את תשתית הטרור והמחבלים שנותרו או צצו אחרי מבצע חומת מגן.

## קישורים חיצוניים
* הפיגוע בצומת פת, באתר משרד החוץ
* צומת פת - ירושלים, רשימת הקורבנות, באתר משרד ראש הממשלה
* אתר הנצחה לפיגועים, כולל מפה של הפיגוע בצומת פת
* הפיגוע בצומת פת - תמונות והנצחת הקורבנות, בפורום צבא וביטחון, פרש
* אתר ההנצחה של שירי נגארי, בת 22, אחת מהרוגות הפיגוע.

## הערות שוליים

קטגוריה:פיגועים באינתיפאדה השנייה
קטגוריה:רצח ילדים באינתיפאדה השנייה
32א, קו
32א, קו בירושלים
קטגוריה:פיגועים באוטובוסי אגד בירושלים
32א, קו בירושלים
32א, קו בירושלים
32א, קו בירושלים
הידרודינמיקה

**הִידְרוֹדִינָמִיקָה** היא תחום בפיזיקה ובהנדסה המהווה מימוש של מכניקת הזורמים לנוזלים כמו מים, שמן, דלק ודם. תחום זה עוסק בחקר זרימת הנוזלים ובפיתוח יישומים מעשיים שלו (כגון מדידת צמיגות, המצאת בוכנה הידראולית ועוד).

חקר הזרימה מתבצע בארבעה מישורים:
* המישור התאורטי: פיתוח מודל לתכונות הנוזל וניתוח הזרימה על ידי ניתוח הכוחות הפועלים עליו, צפיפויות ולחצים – וניסוח היחסים במשוואות דיפרנציאליות או במונחים של אנרגיה ואנרגיה פוטנציאלית.
* המישור הניסויי: ביצוע מחקר באמצעות ניסויים בזרימה של נוזלים, בהם נמדדים פרמטרים שונים (כגון: תכונות של נוזלים) והשתנותם כתלות בתנאי הניסוי (טמפרטורה, לחץ חיצוני ועוד). בניסויים אחרים בודקים את ההתנהגות של נוזל בתנאים שונים על מנת לדעת כיצד הוא מתנהג אמפירית (עקב חוסר ידע תאורטי בנושא).
* ביצוע סימולציות וחישובים נומריים על מנת לבחון תאוריות או מכשירים המבוססים על עקרונות הידרודינמיים.
* תכנון ובניית מכשירים הידרודינמיים לצורכי מחקר ולצורכי שימוש בהנדסה, בתעשייה ובחיי היום-יום.

## היסטוריה
ראשיתו של התחום בניסויו של בלז פסקל במאה ה־17. הביטוי "הידרודינמיקה" עצמו (שמשמעו "תנועת מים") נטבע על ידי דניאל ברנולי בעבודתו "Hydrodynamica" ב־1738 שהייתה אחת מהחשובות והחלוציות בתחום. לאונרד אוילר מצא את המשוואות הכלליות של התחום.

התחום המשיך להתפתח עם ניסוח המכניקה האנליטית (שהיא ניסוח מתקדם מתמטית למכניקה הקלאסית של ניוטון) וחלק ניכר מהתרומות ניתנו לו על ידי מתמטיקאים שעסקו במשוואות דיפרנציאליות. בין התורמים היו ז'וזף לואי לגראנז' (1736–1813) שפיתח את משוואות אוילר-לגראנז', ז'אן לה רון ד'אלמבר (1717–1783) שגילה את משוואות קושי-רימן, פייר-סימון לפלס (1749–1827) גילה את משוואת לפלס, הרמן פון הלמהולץ וויליאם תומסון (לורד קלווין) פיתחו את התאוריה של מערבולות עם אי שוויון תומסון-הלמהולץ.

בעקבות גילוי תורת היחסות הפרטית ולאחריה תורת היחסות הכללית, בידי אלברט איינשטיין, החל להתפתח גם התחום של הידרודינמיקה יחסותית (שבניגוד להידרודינמיקה הקלאסית מבוססת על המכניקה היחסותית ולא על המכניקה הניוטונית). אחד מהישגיה של ההידרודינמיקה היחסותית הייתה הכללת צפיפות הנוזל ושטף הזרימה ל 4-וקטור צפיפות-שטף.

## ראו גם

* מכניקת הזורמים
* אווירודינמיקה
* אי-יציבות הידרודינמית
* גרר הידרודינמי
* **מושגי יסוד – נוזל**:
**נוזל
**נוזל ניוטוני (אי דחיס, אי צמיג) / נוזל לא-ניוטוני
**"אבק" (המשמעות שונה מזו היומיומית)
**נוזל-על
* **מושגי יסוד – זרימה**:
**זרם
**שטף
**צפיפות
**לחץ
**צמיגות
**סוגי זרימה
* **חוקי יסוד**
**משוואות נאוויה-סטוקס
**חוק פסקל
**משוואת ברנולי
**משוואות אוילר
**משוואת הרציפות
**כוח העילוי
**חוק דרסי – זרימת נוזל במצע נקבובי
* **מתמטיקה**
**אנליזה וקטורית
**חשבון טנזורים
**עקרון הפעולה המינימלית
**משוואות דיפרנציאליות

## קישורים חיצוניים

* 

*
קטגוריה:ערכים שבהם תבנית בריטניקה אינה מתאימה
קטגוריה:מכניקת הזורמים
יורוקאפ

**יורוקאפ** (או **גביע יורו**, באנגלית: **EuroCup Basketball**), בשמו הקודם נקרא **גביע יול"ב**, הוא טורניר כדורסל אירופי, המנוהל על ידי חברת יורוליג בסקטבול אשר הוקם בשנת 2002.

## היסטוריה
עם הקמת גביע יול"ב בשנת 2002 איחדה פיב"א אירופה את גביע ספורטה שהיה עד לשנה זו הטורניר השני בחשיבותו באירופה עם גביע קוראץ' לגביע הצ'מפיונס קאפ על מנת להתחרות עם היול"ב, גביע יול"ב הצליח לבסס את מעמדו כטורניר השני בחשיבותו באירופה כשהצליח לגייס מפיב"א קבוצות דרג שני יותר טובות.

בשנת 2008 הודיעו ארגוני יול"ב ופיב"א על שיתוף פעולה ביניהם הכולל שינוי שמות הגביעים בתחרויות שהפעילו, גביע היול"ב קיבל את השם יורוקאפ, וגביע פיב"א-יורוקאפ הפך לגביע היורוצ'לנג', הנחשב לשלישי בחשיבותו.


קובץ:Uleb Cup Logo.png|סמל המפעל משנת 2002 ועד 2008
קובץ:Eurocup Basketball.png|סמל המפעל משנת 2008 ועד 2016
קובץ:EuroCup Basketball logo.svg.png|סמל המפעל משנת 2016 ועד 2023
קובץ:Logo BKT EuroCup.png|סמל המפעל משנת 2024


## קבוצות ישראליות ביורוקאפ
שתי קבוצות ישראליות זכו בגביע במהלך השנים, הפועל ירושלים בעונת 2003/2004 והפועל תל אביב בעונת 2024/2025.

בעונת 2003/2004 הפועל ירושלים זכתה בגביע לאחר שניצחה בגמר את ריאל מדריד. הייתה זו הזכייה השנייה, באותה שנה, של קבוצה ישראלית בתואר אירופי בכדורסל, אחרי מכבי תל אביב.

בעונת 2024/2025 זכתה הפועל תל אביב בגביע, לאחר ניצחון בסדרת הגמר 0:2 על גראן קנריה.

בנוסף הגיעה הפועל ירושלים לחצי הגמר בעונות 2005/2006, 2016/2017.

## שיטת הטורניר
החל מעונת 2016/17, עקב הקמת ליגת האלופות בכדורסל ומעבר של קבוצות מהיורוקאפ אליה, צומצם מספר המשתתפות במפעל ל-20 קבוצות. הקבוצות משובצות בארבעה בתים, שמשוחקים בשיטת ליגה בת שמונה מחזורים. ארבע הראשונות מתוך החמש שבכל בית מעפילות לשלב הטופ 16, שבו הן מחולקות מחדש לארבעה בתים - הפעם שתי הראשונות מתוך הארבע עולות בתום שישה מחזורים לרבע הגמר. רבעי הגמר, חצאי הגמר והגמר נערכים בסדרות של הטוב משלושה משחקים. הקבוצה שזוכה ביורוקאפ מקבלת כרטיס כניסה ליורוליג בעונה שלאחר מכן. בעונת 2022/23 שונה מבנה הליגה לשני בתים שבכל אחד 10 קבוצות, כאשר 8 הקבוצות הראשונות בכל בית עולות בתום שלב הבתים לשמינית גמר. כל שלבי הגמר בעונה זו נערכים בשיטת נוק-אאוט ולא בסדרות.

בעונת 2024/2025 הפורמט השתנה שוב כאשר הקבוצות מחולקות לשני בתים בני 10 קבוצות כ"א, ומכל בית מעפילות שש הקבוצות הראשונות.

שלבי שמינית ורבע הגמר נערכות בפורמט של משחק אחד, בביתה של הקבוצה שסיימה את שלב הבתים במיקום גבוה יותר.

הקבוצות המסיימות במקומות 3-6 בכל בית מעפילות לשלב שמינית הגמר בו נערכת הצלבה, כאשר המנצחות מעפילות לשלב רבע הגמר מול הקבוצות שסיימו במקומות הראשונים בבתיהן.

שלבי חצאי הגמר והגמר משוחקים בשיטת סדרת הטוב משלושה משחקים.

## הקבוצות המשתתפות
### קבוצות היורוקאפ ב[[עונת 2024/2025 ביורוקאפ|עונת 2024/2025]]

## הזוכות בגביע
עם השנים התחלף שמו של המפעל.
זוהי רשימה של כל האלופות והסגניות של גביע יול"ב / יורוקאפ מפתיחת המפעל.
### הזוכות

### תארים לפי קבוצות
הנתונים בטבלה מכילים את הזכיות תחת השמות גביע יול"ב או יורוקאפ ולפי דגלי המדינות כיום:

## תארים לפי מדינות

## ראו גם
* יורוליג
* יול"ב
* גביע ספורטה
* גביע קוראץ'

## קישורים חיצוניים

* 

## הערות שוליים

קטגוריה:תחרויות כדורסל באירופה
פולינום אופייני

באלגברה ליניארית, מתאימים לכל מטריצה ריבועית פולינום שנקרא **הפולינום האופייני**, והוא מקודד כמה תכונות חשובות של המטריצה.

אם A היא מטריצה ריבועית מסדר n, הפולינום האופייני שלה מוגדר כפולינום p_A(\lambda) = \left| \lambda I - A \right| , כאשר I היא מטריצת היחידה ו- |\cdot| מסמן את הדטרמיננטה. זהו פולינום מתוקן שמעלתו שווה למספר הרכיבים שבמטריצה (הסדר שלה שסומן ב-n), ושורשיו הם הערכים העצמיים שלה.

כשכותבים p_A(\lambda) = \lambda^n + t_{n-1} \lambda^{n-1} + t_{n-2} \lambda^{n-2} + \dots + t_0, המקדם החופשי של הפולינום האופייני הוא t_0=(-1)^n|A|, ואילו t_{n-1} שווה למינוס העקבה של A. בפרט הפולינום האופייני של מטריצה 2x2 הוא מהצורה p_A(\lambda) = \lambda^2 - \operatorname{tr}(A) \cdot \lambda + \det(A). באופן כללי יותר, מקדמי הפולינום הם פונקציות סימטריות של הערכים העצמיים.

השורשים של הפולינום האופייני הם הערכים העצמיים של A.

התכונה החשובה ביותר של הפולינום האופייני נתונה במשפט קיילי-המילטון, שלפיו A מאפסת את הפולינום האופייני שלה, כלומר p_A(A) = A^n + t_{n-1} A^{n-1} + \dots + t_0 I = 0. לכן הפולינום המינימלי מחלק את הפולינום האופייני.

לשתי מטריצות דומות יש אותו פולינום אופייני, אם כי ההפך אינו תמיד נכון (אפילו מעל שדה סגור אלגברית).

## ראו גם
* מטריצה
* פולינום
* פולינום מינימלי
* ערך עצמי
* דמיון מטריצות
* צורת ז'ורדן

## קישורים חיצוניים
* 

קטגוריה:אלגברה ליניארית
קטגוריה:פולינומים
דמיון מטריצות

**דמיון** הוא יחס שקילות בין מטריצות ריבועיות מאותו גודל, המוגדר באופן כזה ששתי מטריצות דומות זו לזו אם הן מייצגות את אותה טרנספורמציה ליניארית, בבסיסים שונים. 

המונח 'דמיון' בהקשר זה אינו מוצלח, משום שמדובר במקרה פרטי של יחס הצמידות מתורת החבורות, אלא שהמונח השתרש ללא תקנה. גם באנגלית מקובל לקרוא למטריצות דומות similar matrices, בעוד שצמידות היא conjugacy. 

## הגדרה

מטריצות ריבועיות \ A, B בגודל \ n \times n הן **דומות** אם קיימת מטריצה ריבועית הפיכה \ P, כך ש-\ A = P^{-1}BP. 

יחס הדמיון הוא יחס שקילות, משום שהוא רפלקסיבי (כל מטריצה דומה לעצמה: ניקח \ P=I, מטריצת היחידה), סימטרי (אם \ A = P^{-1}BP אז \ B = P A P^{-1}) וטרנזיטיבי (אם \ A = P^{-1}BP וגם \ B = Q^{-1}CQ אז \ A = P^{-1}(Q^{-1}CQ)P = (QP)^{-1}C(QP) , כך ש-\ A דומה ל-\ C).

## מטריצות והעתקות ליניאריות

כל העתקה ליניארית ממרחב וקטורי \,V (בעל ממד סופי) אל עצמו, אפשר לייצג במטריצה ריבועית. הייצוג תלוי בבחירת בסיס למרחב, וכשמייצגים את אותה העתקה בשני בסיסים, מתקבלות מטריצות דומות. מטריצות דומות אינן אלא הצגות שונות לאותו אובייקט. זוהי הסיבה לחשיבות של בעיית המיון של מטריצות למחלקות דמיון, כלומר, מציאת דרך לקבוע מתי שתי מטריצות נתונות דומות זו לזו.

## מאפיינים ומיון למחלקות

למטריצות דומות יש אותו פולינום אופייני (ולכן גם אותם דטרמיננטה, עקבה וערכים עצמיים), אותו פולינום מינימלי, ואותה דרגה. בדרך כלל תכונות אלו אינן מספיקות כדי להבטיח דמיון: אם לשתי מטריצות בגודל \ 2\times 2 או \ 3\times 3 יש אותם פולינום אופייני ופולינום מינימלי, אז הן דומות, אבל למטריצות גדולות יותר טענה זו אינה נכונה.

מטריצות הן דומות אם ורק אם יש להן אותה צורה רציונלית. כאשר הפולינום האופייני מתפרק לגורמים ליניאריים (וזה תמיד כך מעל שדה סגור אלגברית), מטריצות הן דומות אם ורק אם יש להן אותה צורת ז'ורדן. 

## דמיון למטריצות מיוחדות

מטריצה הדומה למטריצה אלכסונית (מטריצה שכל איבריה שמחוץ לאלכסון הראשי שווים לאפס) נקראת "מטריצה לכסינה" (או: "מטריצה ניתנת ללכסון"). תנאי הכרחי ומספיק לכך הוא שכל הערכים העצמיים של המטריצה נמצאים בשדה המדובר, ושהריבוי הגאומטרי של כל אחד מהם שווה לריבויו האלגברי. בפרט, זה קורה כאשר למטריצה בגודל \ n\times n ישנם n ערכים עצמיים שונים.

אחד המשפטים החשובים באלגברה ליניארית קובע שמעל שדה סגור אלגברית, כל מטריצה דומה למטריצת ז'ורדן אחת ויחידה (עד כדי סדר הבלוקים).

### התלות בשדה הבסיס

א-פריורי, השאלה אילו מטריצות דומות זו לזו תלויה גם בשדה שמעליו הן מוגדרות. לכאורה, היה צריך לומר ששתי מטריצות \ A ו- \ B בעלות רכיבים בשדה \ \mathbb F הן 'דומות מעל \ \mathbb F', אם קיימת מטריצה \ P הפיכה, בעלת מקדמים **באותו שדה**, המקיימת את התנאי \ A = P^{-1}BP. נראה כאילו זה אפשרי שמטריצות תהיינה דומות מעל הרחבה של \ \mathbb F (המאפשרת יותר חופש בבחירת \ P), גם אם אינן דומות מעל \ \mathbb F. אלא שבפועל המצב פשוט יותר: אם שתי מטריצות המוגדרות מעל \ \mathbb F דומות מעל איזשהו שדה (גדול ככל שיהיה), אז הן דומות כבר מעל \ \mathbb F. ההוכחה לעובדה זו דורשת את התאוריה של צורות רציונליות של מטריצות.

## ראו גם

* אלגברה ליניארית
* מטריצה
* טרנספורמציה ליניארית
* ערך עצמי

## קישורים חיצוניים
* 

קטגוריה:אלגברה ליניארית
קטגוריה:יחסי שקילות
קטגוריה:מטריצות
פרטיזן בלגרד (כדורגל)

**פרטיזן בלגרד** (בסרבית-קירילית: **Фудбалски клуб Партизан Београдн**) היא קבוצת כדורגל סרבית מעיר הבירה בלגרד, המשחקת בליגת העל הסרבית. המועדון הוא אחד משני המועדונים הגדולים בעיר, ואחד המועדונים המצליחים והמעוטרים בתולדות סרביה ויוגוסלביה, עם 27 אליפויות.

היריבה הגדולה ביותר של המועדון היא הכוכב האדום בלגרד, והמשחקים ביניהם מכונים הדרבי של בלגרד או "הדרבי הנצחי", ולרוב מלווים באלימות.

## היסטוריה

הקבוצה נוסדה בשנת 1945, והגיעה להישג השיא כאשר העפילה לגמר גביע אירופה לאלופות 1966, בו הפסידה 1–2 לריאל מדריד.

בעונת  הקבוצה שיחקה בליגת האלופות. בסיבוב המוקדמות השני ניצחה הקבוצה את קבוצת יורגודן משוודיה. בסיבוב המוקדמות השלישי ניצחה הקבוצה את קבוצת ניוקאסל יונייטד מאנגליה והעפילה לשלב הבתים. בשלב הבתים הוגרלה הקבוצה לבית הכולל את הקבוצות אולימפיק מרסיי, פורטו וריאל מדריד וסיימה את הבית במקום האחרון והודחה מהטורניר.

בעונת  הופתעה פרטיזן כאשר הודחה מסיבוב המוקדמות השלישי של ליגת האלופות בידי קבוצת ארטמדיה פטרז'לקה הסלובקית אחרי פנדלים (0:0 בסיכום שני המשחקים). הפתעה נוספת הנחילה לקבוצה מכבי פתח תקווה, כאשר פרטיזן עברה לשחק בסיבוב השני של גביע אופ"א (אחרי הדחתה מליגת האלופות), פרטיזן זכתה לניצחון טכני 2:0 במשחק הראשון שהיה אמור להתקיים ברמת גן, אך בוטל עקב שביתה כללית במשק. הקבוצה המשיכה לנצח עוד 3 משחקים, 2 בליגה ואחד בגביע לפני הגומלין. אבל במשחק הגומלין פתח תקווה הדהימה את פרטיזן עם 5:2 בחוץ, תוצאה שהדיחה אותה מהטורניר לאותה העונה. זה היה המשחק השני בסך הכול בשנתיים האחרונות שהפסידה פרטיזן משחק ביתי בכל המסגרות. לאחר ההפסד למכבי פתח תקווה התפטר מאמן הקבוצה ולדימיר ורמזוביץ' בעקבות לחץ כבד של האוהדים ובמקומו מונה ב-6 באוקטובר 2005 המאמן הגרמני יורגן רובר.

בעונת  הוגרלה פרטיזן בלגראד בשלב הבתים של גביע אופ"א לבית 1 יחד עם אוסר מצרפת, גלאזגו ריינג'רס מסקוטלנד, ליבורנו מאיטליה ומכבי חיפה הישראלית. הקבוצה סיימה במקום האחרון בבית והודחה מהטורניר.

ב-13 בינואר 2012 מונה המאמן הישראלי אברהם גרנט לאימון פרטיזן בלגרד ובאפריל 2012, הקבוצה זכתה מעשית באליפות לאחר שהפער בינה למקום השני הגיע ל-12 נקודות, ארבעה מחזורים לסיום העונה.

בעונת  הקבוצה שיחקה במוקדמות ליגת האלופות. בסיבוב המוקדמות השני הקבוצה ניצחה את קבוצת שיראק מארמניה. בסיבוב המוקדמות השלישי הקבוצה הפסידה לקבוצת לודוגורץ ראזגרד מבולגריה והודחה מהטורניר.

ב-2019 חתם הישראלי ביברס נאתכו בקבוצת פרטיזן בלגרד, שם הוא קפטן ואחד השחקנים המובילים עד היום.

## תארים
* **[[ליגת העל הסרבית|אליפויות]] (27):**
****[[ליגת העל היוגוסלבית|אליפות הליגה היוגוסלבית]] (11):** 1947, 1949, 1961, 1962, 1963, 1965, 1976, 1978, 1983, 1986, 1987
****[[ליגת העל של סרביה ומונטנגרו|אליפות סרביה ומונטנגרו]] (8):** 1993, 1994, 1996, 1997, 1999, 2002, 2003, 2006
****[[ליגת העל הסרבית|אליפות סרביה]] (7):** 2008, 2009, 2010, 2011, 2012, 2013, 2015, 2017
* **גביעים לאומיים (12):**
****[[הגביע היוגוסלבי]] (5):** 1947, 1952, 1954, 1957, 1989
****הגביע של סרביה ומונטנגרו (4):** 1992, 1994, 1998, 2001
****[[הגביע הסרבי]] (6):** 2008, 2009, 2011, 2016, 2017, 2018

## קישורים חיצוניים

* 

## הערות שוליים

*
*
קטגוריה:קבוצות כדורגל סרביות
קטגוריה:יוגוסלביה: כדורגל
קטגוריה:קבוצות כדורגל שהוקמו ב-1945
קטגוריה:בלגרד: מועדוני כדורגל
נולסוי

שמאל|ממוזער|200px|מפת האי נולסוי
**נולסוי** (בפארואזית: **Nólsoy**) הוא אי במרכז איי פארו. נולסוי ממוקם מזרחית לאי סטריימוי בו נמצאת הבירה טורסהאבן.

## גאוגרפיה
באי נמצא יישוב אחד בשם "נולסוי", המצוי על חצי האי "סטונגין" בצפונו של האי. באי נמצא הר הנקרא "הוגיוגג'" שגובה פסגתו (המכונה "אגג'ארקלטור") 371 מטרים מעל פני הים (נולסוי הוא הנמוך באיי פארו). בדרום האי מצויים שני חצאי אי - אוקנאסטאנגי בדרום מזרח האי, ובורואן בדרום - ובקצה כול אחד מהם מצוי מגדלור שנבנה במאה ה-19 על ידי מבריחים על מנת לסייע בידם להתחמק מהמכשולים הימיים שבקרבת האי.

## קישורים חיצוניים

קטגוריה:איי פארו: איים
סקובוי

**סקובוי** (בפארואזית: **Skúvoy**) הוא אי במרכז איי פארו.

## גאוגרפיה
שטחו של האי הוא 10 קמ"ר, והוא ממוקם דרומית לאי סאנדוי. באי קיים יישוב אחד בשם "סקובוי", בחופו המזרחי של האי.

באי שני הרים: "קנוטור" אשר גובהו 392 מטרים, ו"הייגג'ורין מיקלי" אשר גובהו 391 מטרים מעל פני הים.

חופו הדרומי של האי הוא צוק שגובהו בין 300 - 400 מטרים, והוא מהווה משכן לציפורי ים רבות.

## היסטוריה
עד המאה ה-14 היה האי מיושב. במאה ה-14 המגפה השחורה הרגה את כל תושבי האי, למעט אישה אחת בשם ראנווה, שביקתתה עומדת על תילה עד היום. 
במיתולוגיה הפארואנית - הפארינגה סאגה האי הוא מקום מגוריו של סיגמונד ברסטרסון.

## קישורים חיצוניים

קטגוריה:איי פארו: איים
קרפדה מתפוצצת

**קרפדה מתפוצצת** היא תופעה בלתי מוסברת, שבה קרפדות מתפוצצות בעודן בחיים. התופעה נצפתה במחוזות מסוימים בהמבורג שבגרמניה ובדנמרק באגם הנמצא על יד הכפר לוסבי.

## תיאור התופעה

על פי דיווחים בתקשורת העולמית, לקראת סוף אפריל 2005 נצפו על ידי פקחי שמורת הטבע ברובע אלטונה שבהמבורג עשרות קרפדות, אשר התמלאו בגזים והתפוצצו, תוך פיזור האיברים הפנימיים שלהן עד לרדיוס של מטר. עוד דווח, כי התופעה נפוצה במיוחד בין השעות 2–3 לפנות בוקר.

תופעה זו גרמה לתושבי הכפר השכן לכנות את מקום משכנן של הקרפדות המתפוצצות בשם "בריכת המוות" (במקור בגרמנית: "Tümpel des Todes").

ורנר סמולניק, פעיל תנועת איכות סביבה, ציין ב-26 באפריל 2005 כי "במהלך ארבעת הימים האחרונים התפוצצו לפחות 1,000 קרפדות." ציטוט מדבריו בנוגע לסיבות האפשריות לתופעה:
:"ייתכן שמדובר בוירוס לא ידוע, סוג של פטרייה ואולי אפילו מערכת ההגנה כנגד עורבים אשר הותקנה לאחרונה באזור... בכל אופן, נכון לעכשיו אין לנו שום מושג ובקרוב לא יישארו לנו עוד קרפדות!".

הדבר המבדיל את תופעת התפוצצות הקרפדות מתופעות דומות, כדוגמת תופעת הלווייתן המתפוצץ, הוא שהקרפדות מתפוצצות בעודן בחיים, בעוד שהלווייתנים מתפוצצים רק לאחר מותם, כתוצאה מהצטברות פנימית של גזים, הנובעת מריקבון במערכת העיכול שלהם.

## הסברים אפשריים
עד עתה הוצעו מספר הסברים לתופעה, אך אף אחד מהם עוד לא אושר באופן מוחלט.

ההסבר הסביר ביותר הוא זה שבא מפיו של הווטרינר הראשי של ברלין, פרנץ מוטשמאן, אשר בחן מספר גוויות של קרפדות שהתפוצצו, וטוען שהמקור לתופעה הוא שילוב בין הנהירה ההמונית לאזור של עורבים טורפים ונטייתן הטבעית של הקרפדות להתנפח בעת סכנה, מתוך כוונה להרתיע את יריביהן. על פי מוטשמאן, נוהגים העורבים לנקר את בטנן הרכה של הקרפדות ולתלוש את הכבד שלהן, אשר נחשב בעיניהם למעדן. הקרפדות, בתגובה, מתחילות להתנפח, אבל בשל החור בבטנן והכבד החסר יוצא התהליך מאיזון, וכלי הדם והאיברים הפנימיים שלהן מתפוצצים. גם היקפה של התופעה זכה להסבר: "העורבים הם חיות פקחיות", אומר מוטשמאן, "הם לומדים מהר מאוד איך להשיג את כבד הקרפדות."

הסברים אחרים ניתנו לתופעה, ביניהם כאלו שהציעו את האפשרות כי הקרפדות למעשה מקריבות את עצמן לטובת שאר הקרפדות, דבר המלמד על רמה גבוהה של אלטרואיזם חברתי. הסברים נוספים הוצגו בדמות קרינה מוגברת של אור אולטרה סגול ומחלה ויראלית מסוימת, שנפוצה בין סוסי המרוץ שבמסלול מרוץ סוסים סמוך.

## ראו גם
* גשם של בעלי חיים
* עז מתעלפת

## קישורים חיצוניים
* קישור לידיעה על התופעה באתר חברת החדשות BBC
* מדוע התפוצצו יותר מאלף קרפדות בבריכה ליד המבורג, באתר הידען, 6 במאי 2005

קטגוריה:צפרדעים בתרבות
קטגוריה:התפוצצויות
קטגוריה:מסתורין
מלחמה תוקפנית

**מלחמה תוקפנית** הוא מושג במשפט בינלאומי פומבי שמשמעותו כל מלחמה שמטרתה אינה הגנה עצמית או שמתנהלת כתגובה על התקפה נגדית. ההגדרה באה מתאוריית המלחמה הצודקת וממגילת האומות המאוחדות. רבים מנאשמי משפטי נירנברג הואשמו בעריכתה, תכנונה או ייזומה של מלחמה תוקפנית.

עם זאת, עצם יציאה למתקפה יזומה איננה נחשבת בהכרח ל"תוקפנות" כאשר מתקיים 'מצב לוחמה' בין הצדדים, למשל כתוצאה מאי-הכרה של מדינה אחת החברה באו"ם בשכנתה. דוגמה לכך היא ישראל שלמרות שהתקבלה לאו"ם במאי 1949 וביולי 1949 סיימה לחתום על הסכמי שביתת נשק עם שכנותיה שהכריזו עליה מלחמה ביום הקמתה, אך שבהסכמי שביתת הנשק לא הודיעו על הכרה בישראל כמו גם על סיום מצב הלוחמה. במצב זה המשפט הבינלאומי איננו רואה במתקפה יזומה משום מלחמה תוקפנית. 

סעיף 39 של מגילת האומות המאוחדות קובע כי מועצת הביטחון של האו"ם תקבע את קיומה של כל מעשה תוקפנות ו"תמליץ, או תחליט אילו אמצעים יינקטו בהתאם לסעיפים 41 ו-42, כדי לשמור או להחזיר את השלום הבינלאומי. בִּטָחוֹן".

## ראו גם

* הסכם קלוג–בריאן

## קישורים חיצוניים
* כתבי נתן פיינברג בפרויקט בן-יהודה
* Dinstein, Yoram. Aggression, *Max Planck Encyclopedia of Public International Law*
*Amendments to the Rome Statute of the International Criminal Court on the crime of aggression
* Stefano Pietropaoli, Defining evil. The war of aggression and international law
* From Nuremberg to Kampala – Reflections on the Crime of Aggression, Address by Judge Dr. jur. h. c. Hans-Peter Kaul of the ICC at the 4th International Humanitarian Law Dialogs, 2010
* Historical Review of Developments relating to Aggression, 2003 (UN publication)
* 

## הערות שוליים

קטגוריה:פשעי מלחמה
קטגוריה:מלחמות לפי סוג
קטגוריה:משפט פלילי בין-לאומי
כלב נגד טנקים

שמאל|ממוזער|250px|כלבים במצעד צבאי בכיכר האדומה במוסקבה, 1 במאי 1938
**כלב נגד טנקים** היה כלב שהיה נושא מטען חבלה, ועבר אימונים לרוץ תחת כלי רכב משוריינים של האויב.

כאשר הכלב היה מגיע למטרה, מטען החבלה היה מתפוצץ, וכך כלי הרכב של האויב היה עולה באש.

פטנט זה הומצא בזמן מלחמת העולם השנייה בברית המועצות.

הסובייטים אימנו כלבים אלו באמצעות הנחת מזון מתחת לטנקים. הכלבים הופעלו על ידי הצבא הסובייטי במהלך מלחמת העולם השנייה כנגד טנקים של חיל השריון הגרמני, אך היות שבאימונים נעשה שימוש בטנקים סובייטים, אשר בשונה מהטנקים הגרמניים פעלו על דיזל ולא על בנזין, הכלבים העדיפו לרוץ דווקא אל מתחת לטנקים הסובייטיים, אשר נדפו ריח דיזל ולא אל טנקי האויב. למעשה, הכלבים אף לא גילו התלהבות לרוץ לכיוון טנקים פעילים כלל. כך הפכו הכלבים הללו לקטלניים עבור שני הצדדים שבשדה הקרב.

הצבא הגרמני למד את השימוש בכלבים נגד טנקים (Hundeminen) ובחזית המזרחית כלבים נורו מיד, בטענה שהם נגועים בכלבת. כתוצאה מכך התמעטו הכלבים, מה ששיבש את השימוש בכלבים כנשק מפתיע.

השימוש בכלבים נגד טנקים הופסק סופית בשנת 1942, לאחר שהכלבים אילצו דיוויזיית טנקים סובייטית שלמות לסגת. לפי הנתונים הסובייטים, הושמדו במהלך המלחמה כ-300 טנקי אויב באמצעות כלבים נגד טנקים. לפי אותם נתונים, בקרב קורסק לבדו הושמדו בדרך זו 12 טנקים גרמניים.

## ראו גם
* בעלי חיים בשירות כוחות הביטחון
* דולפין לוחם

## קישורים חיצוניים

קטגוריה:כלבים בשירות צבאי ומשטרתי
קטגוריה:אמצעי לחימה נגד טנקים
קטגוריה:עיסוקים קרביים